Diari Oficial de la Generalitat Valenciana


Sumari del DOGV 9495, del 22-12-2022 (2022/11457)

RESOLUCIÓ de 12 de desembre de 2022, de la presidenta de l'Institut Valencià de Cultura, per a la concessió dels premis de la 37 edició del Festival Internacional de Cinema de València - Cinema Jove.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11224


Data del document
:   12-12-2022

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 12 de desembre de 2022, de la presidenta de l'Institut Valencià de Cultura, per a la concessió dels premis de la 37 edició del Festival Internacional de Cinema de València - Cinema Jove. [2022/11945]  
Vistes les actuacions realitzades per a la tramitació i resolució dels premis de Cinema Jove i les actes dels jurats a conseqüència de les sol·licituds presentades en el marc de la Resolució de 28 d'abril de 2022, del president de l'Institut Valencià de Cultura, per la qual es convoquen els premis de la 37 edició del Festival Internacional de Cinema de València - Cinema Jove.  
  
Antecedents de fet  
  
Primer. Mitjançant la citada Resolució de 28 d'abril de 2022, es van convocar els premis de la 37 edició del Festival Internacional de Cinema de València - Cinema Jove conforme al que es preveu en l'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove.  
Segon. D'acord amb el que s'estableix en la base cinquena s'estableix el termini per a la presentació de sol·licituds el 31 de maig de 2022.  
Tercer. Constituïts i reunits els jurats, es va procedir a valorar els diferents sol·licitants/participants segons els criteris establits en la base vuitena de la resolució, i van emetre les corresponents actes.  
  
Quart. A la vista de les actes i proposta dels jurats, el director general de l'Institut Valencià de Cultura formula proposta de resolució amb data 18 de novembre de 2022.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, per la qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
Tercer. L'Ordre 18/2019, de 4 de desembre, de la Conselleria d'Educació, Cultura i Esport, per la qual s'estableixen les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove (d'ara endavant ordre de bases reguladores).  
Quart. La citada Resolució de 28 d'abril de 2022, del president de l'Institut Valencià de Cultura, per la qual es convoquen els premis de la 37 edició del Festival Internacional de Cinema de València - Cinema Jove.  
Tal com indica la base segona de la resolució:  
1. Els premis amb dotació econòmica es distribuiran en les categories següents:  
a) Premis a les persones titulars d'aquelles obres audiovisuals que tinguen la consideració de llargmetratge d'acord amb la definició de l'article 2 de l'ordre bases reguladores optaran als premis següents:  
  
- Lluna de València al millor llargmetratge, dotat amb 12.000 euros.  
- Premi del públic al millor llargmetratge dotat amb 4.000 euros.  
b) Premis a les persones titulars d'aquelles obres audiovisuals que tinguen la consideració de curtmetratge d'acord amb la definició de l'article 2 de l'ordre bases reguladores optaran als premis següents:  
  
- Lluna de València al millor curtmetratge, dotat amb 10.000 euros.  
c) Premis a les persones titulars d'aquelles obres audiovisuals de ficció o de caràcter documental que tinguen la consideració de websèrie d'acord amb la definició de l'article 2 de l'ordre bases reguladores optaran als premis següents:  
- Lluna de València a la millor websèrie, dotat amb 4.000 euros.  
- Premi del públic a la millor websèrie dotat amb 1.000 euros.  
 d) Premi a la distribució del llargmetratge guanyador del premi Lluna de València de l'edició anterior a la 37 edició de Cinema Jove, conforme al punt tercer c) de l'ordre de les bases reguladores, dotat amb 27.000 euros.  
  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat per Decret 5/2013, de 4 de gener, que estableix en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.  
D'altra banda, l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i altra normativa d'aplicació, vista l'acta dels jurats i la proposta de resolució del director general de l'Institut Valencià de Cultura, resolc:  
  
  
Primer  
Concedir el premi Lluna de València al millor llargmetratge a Rehana d'Abdullah Mohammad Saad, amb càrrec al crèdit previst en la secció 09, entitat 00474, en la línia de subvenció S6425000 «Premis Cinema Jove», inclòs en el capítol IV del pressupost de l'Institut Valencià de Cultura, per un import de 12.000 ?.  
  
Segon  
Concedir el premi del públic al millor llargmetratge a Hapiness d'Askar Uzabayev, amb càrrec al crèdit previst en la secció 09, entitat 00058, en la línia de subvenció S6425000 «Premis Cinema Jove», inclòs en el capítol IV del pressupost de l'Institut Valencià de Cultura, per un import de 4.000 ?.  
  
Tercer  
Concedir el premi Lluna de València al millor curtmetratge a Sierra de Sander Joon, amb càrrec al crèdit previst en la secció 09, entitat 00861, en la línia de subvenció S6425000 «Premis Cinema Jove», inclòs en el capítol IV del pressupost de l'Institut Valencià de Cultura, per un import de 10.000 ?.  
  
Quart  
Concedir el premi Lluna de València a la millor websèrie de 4.000 euros a Je ne suis pas un robot, de Mélanie Charbonneau, amb càrrec al crèdit previst en la secció 09, entitat 00395, en la línia de subvenció S6425000 »Premis Cinema Jove», inclòs en el capítol IV del pressupost de l'Institut Valencià de Cultura.  
  
Cinqué  
Concedir el premi del públic a la millor websèrie de 1.000 euros a Esto no es un hotel, de Dana Crosa i Andrés Proaño, amb càrrec al crèdit previst en la secció 09, entitat 00672, en la línia de subvenció S6425000 «Premis Cinema Jove», inclòs en el capítol IV del pressupost de l'Institut Valencià de Cultura.  
  
Sisé  
Concedir el premi de distribució del llargmetratge guanyador del premi Lluna de València, en la 36 edició de Cinema Jove, de 27.000 euros a Flamingo Films, SL, amb càrrec al crèdit previst en la secció 09, entitat 00802, en la línia de subvenció S6425000 «Premis Cinema Jove», inclòs en el capítol IV del pressupost de l'Institut Valencià de Cultura.  
  
Seté  
Les ajudes concedides mitjançant aquesta resolució estan acollides al règim de minimis establit en el Reglament UE 1407/2013, de la Comissió, de 18 de desembre de 2013 (DOUE L352, de 24.12.2013) la vigència del qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, de 07.07.2020), relatiu a l'aplicació dels articles 107 i 108 del Tractat UE a les ajudes de minimis.  
  
Huité  
Les persones i entitats beneficiàries hauran de complir les obligacions i normes de justificació previstes en la base deu de la Resolució de 28 d'abril de 2022, del president de l'Institut Valencià de Cultura.  
  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents a la publicació de la present resolució de concessió en el Diari Oficial de la Generalitat Valenciana, segons el model d'acceptació que s'adjunta a la convocatòria i facilitar les dades bancàries d'on desitgen rebre l'import de l'ajuda les persones sol·licitants, emplenant el model de domiciliació bancària que s'adjunta a la present convocatòria.  
Si no s'aporta la justificació dins del termini assenyalat, el crèdit pressupostari quedarà anul·lat i es perdrà el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, la resolució, que posa fi a la via administrativa, podrà ser objecte de recurs potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant la presidenta de l'Institut Valencià de Cultura, en qualitat d'òrgan competent per a concedir les ajudes, en el termini d'un mes, comptador des de l'endemà de la seua publicació en el Diari Oficial de la Generalitat Valenciana.  
  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos, comptadors des de l'endemà de la publicació en el Diari Oficial de la Generalitat Valenciana.  
  
València, 12 de desembre de 2022. La presidenta de l'Institut Valencià de Cultura: Raquel Tamarit Iranzo.